recursal/SuperWikiNEXT-32B huggingface dataset:
**প্যারীমোহন মুখোপাধ্যায়**, সি এস আই (১৭ সেপ্টেম্বর , ১৮৪০ – ১৭ জানুয়ারি ১৯২৪) ছিলেন একজন ভারতীয় বাঙালি আইনজীবী ও সমাজসেবক।

জন্ম ও শিক্ষা জীবন
------------------

প্যারীমোহন মুখোপাধ্যায়ের জন্ম  ব্রিটিশ ভারতের অধুনা  পশ্চিমবঙ্গের হুগলি জেলার  উত্তরপাড়ায় ১৮৪০ খ্রিস্টাব্দের ১৭ সেপ্টেম্বর। পিতা জমিদার জয়কৃষ্ণ মুখোপাধ্যায়ের দ্বিতীয় সন্তান তিনি। ১৮৬৪ খ্রিস্টাব্দে তিনি  কলকাতা বিশ্ববিদ্যালয়ের বিজ্ঞান বিষয়ে প্রথম শ্রেণীতে এম.এ এবং ১৮৬৫ খ্রিস্টাব্দে বি.এল পাশ করেন।

কর্মজীবন
--------

আইন পাশের পর  কলকাতা হাইকোর্ট ওকালতি শুরু করেন। পিতার মৃত্যুর পর জমিজমা সংক্রান্ত বহু জটিলতা দেখা দেয়। প্যারীমোহন সে সমস্ত জটিলতা দূর করে তার পিতার ন্যায় উত্তরপাড়াবাসীর উচ্চশিক্ষা প্রসারে উল্লেখযোগ্য ভূমিকা গ্রহণ করেন। পরবর্তীতে তার পুত্র ভূপেন্দ্রনাথও সে প্রয়াস জারি রাখেন। ১৮৭৯ খ্রিস্টাব্দে প্যারীমোহন বঙ্গীয় ব্যবস্থাপক সভার সদস্য এবং ১৮৮৪ এবং ১৮৮৬ খ্রিস্টাব্দে ভারতীয় ব্যবস্থা-পরিষদের সদস্য মনোনীত হন। প্যারীমোহনও তার পিতার ন্যায় প্রজাবৎসল ছিলেন। ১৮৮৫ খ্রিস্টাব্দে  বঙ্গীয় প্রজাস্বত্ব আইন কার্যকর হওয়ার সময় তিনি জমিদারী ও রাজস্ব বিষয়ক অগাধ জ্ঞানের পরিচয় প্রদান করেন।
ব্রিটিশ ইন্ডিয়ান অ্যাসোসিয়েশনের সঙ্গেও ঘনিষ্ঠভাবে যুক্ত ছিলেন এবং ১৮৮৫ খ্রিস্টাব্দের জাতীয় সম্মেলনে অগ্রণী ভূমিকা পালন করেন। 

ইংরেজ সরকার জয়কৃষ্ণ মুখোপাধ্যায়ের উত্তর পাড়া কলেজ প্রতিষ্ঠার প্রস্তাব নাকজ করেলেও তার উদ্যমী পিতার *উত্তরপাড়া কলেজ* ১৮৮৭ খ্রিস্টাব্দে প্রতিষ্ঠিত হয়। বর্তমানে কলেজটি "রাজা প্যারীমোহন মুখোপাধ্যায় কলেজ" নামে নামাঙ্কিত হয়। ১৮৮৭ খ্রিস্টাব্দেই ব্রিটিশ সরকার *রাজা* এবং *সি এস আই* উপাধি প্রদান করে। 

পিতামহ জগন্মোহন মুখোপাধ্যায় যে দোমহলা বাড়ি তৈরি করেছিলেন, সেঠিকে তার পিতা তিন মহলায় রূপান্তর করে দাতব্য চিকিৎসালয় প্রতিষ্ঠা করেছিলেন। সেটি বর্তমানে উত্তরপাড়া স্টেট জেনারেল হসপিটাল। হাসপাতালের বিপরীত দিকে প্যারীমোহন মুখোপাধ্যায় নির্মাণ করেন 'রাজেন্দ্র ভবন'। বর্তমানে এটি হাসপাতারের ডাক্তারদের আবাসস্থল।

মৃত্যু
------

১৯২৪ খ্রিস্টাব্দের ১৭ জানুয়ারি রাজা প্যারীমোহন মুখোপাধ্যায় পরলোক গমন করেন। উত্তরপাড়ায় তার নামাঙ্কিত কলেজে আবক্ষমূর্তি প্রতিষ্ঠিত হয়।

তথ্যসূত্র
---------

1. ↑   সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৪০১, আইএসবিএন ৯৭৮-৮১-৭৯৫৫-১৩৫-৬
2. ↑  "রাজবাড়ি পর্ব ২১ : উত্তরপাড়া রাজবাড়ি"। সংগ্রহের তারিখ ২০২২-০৮-২৪।
**জয়তুন পর্বত** (হিব্রু ভাষায়: הַר הַזֵּיתִים‎, আরবি: جبل الزيتون‎, প্রতিবর্ণী. **Jabal az-Zaytūn**‎, উভয়ের অর্থ 'জলপাই পর্বত'; আরবীতেও الطور, *আত-তুর*, 'পর্বত') হল জেরুজালেমের পুরনো শহরের পূর্বে অবস্থিত একটি পর্বতশৃঙ্গ।  এক সময় এই পাহাড়ে ঢালে জলপাই বাগান ছিল, যা থেকে এই পাহাড়ের নাম এসেছে। পর্বতের দক্ষিণ অংশটি ছিল সিলওয়ান নেক্রোপলিস, যা প্রাচীন যিহূদা রাজ্যের উচ্চবৃত্তের জন্য ছিল। জেরুজালেমের দিকে মুখ করা পর্বতের পশ্চিম ঢালুটি ৩,০০০ বছরেরও বেশি সময় ধরে ইহুদি কবরস্থান হিসেবে ব্যবহৃত হয়েছে এবং এখানে প্রায় ১,৫০,০০০টি কবর রয়েছে।

যিশুর জীবনের বেশ কয়েকটি গুরুত্বপূর্ণ ঘটনা, যেমন সুসমাচার বর্ণিত আছে, জলপাই পর্বতে সংঘটিত হয়েছিল এবং প্রেরিতদের আইনে এটিকে সেই স্থান হিসাবে বর্ণনা করা হয়েছে যেখান থেকে যীশু স্বর্গে উঠেছিলেন। যীশু এবং মেরি উভয়ের সাথেই সম্পর্ক থাকার কারণে, পর্বতটি প্রাচীন কাল থেকেই খ্রিস্টান উপাসনার স্থান এবং বর্তমান ক্যাথলিক, পূর্ব অর্থোডক্স এবং প্রোটেস্ট্যান্টদের একটি প্রধান তীর্থস্থান।

পাহাড়ের চূড়ার বেশিরভাগ অংশে আত-তুর নাম এলাকা রয়েছে, পূর্বে এটি একটি গ্রাম ছিল। এখন পূর্ব জেরুজালেমের একটি এলাকা।

তথ্যসূত্র
---------

1. ↑  Har-El, Menashe (১৯৭৭)। *This is Jerusalem*। Canaan Publishing House। পৃষ্ঠা 117।
2. ↑  Ussishkin, David (মে ১৯৭০)। "The Necropolis from the Time of the Kingdom of Judah at Silwan, Jerusalem" (2): 33–46। জেস্টোর 3211026। ডিওআই:10.2307/3211026।
3. ↑  "International committee vows to restore Mount of Olives"। *Ynetnews*। ৮ নভেম্বর ২০১০।
মসুলের গ্র্যান্ড মসজিদ
**নিনাওয়া** (আরবি: نینوى ‎‎) উত্তর ইরাকে অবস্থিত ইরাকের একটি প্রদেশ। নিনাওয়াকে বাইবেলে আসিরীয় সাম্রাজ্যের নিনেভেহ শহর নামে উল্লেখ করা হয়েছে। প্রদেশটির আয়তন ৩৭,৩২৩ বর্গকিলোমিটার এবং জনসংখ্যা প্রায় ২৬ লক্ষ। মোসুল এই প্রদেশের প্রধান শহর ও রাজধানী। শহরটি দজলা বা তাইগ্রিস নদীর তীরে প্রাচীন নিনেভেহ শহরের ধ্বংসাবশেষের বিপরীত তীরে অবস্থিত। এই অঞ্চলের আরেকটি বড় শহর হল তাল আফার। ১৯৭৫ সালের আগে এই প্রদেশটি মোসুল প্রদেশ নামে অরিচিত ছিল এবং বর্তমান দহুক প্রদেশটিও এই মোসুল প্রদেশের অন্তর্গত ছিল। শহর দুইটি ২০০৩ সালের ইরাক আক্রমণের শিকার হয়, তবে তেমন ক্ষয়ক্ষতি হয় নি। ২০০৪ সালে অবশ্য শহর দুইটি মার্কিন সেনাবাহিনী এবং ইরাকি গেরিলা মুক্তিবাহিনীর রণক্ষেত্রে পরিণত হয়। গেরিলারা ফালুজার যুদ্ধশেষে নিনাওয়াতে স্থানান্তর করে।

আরও দেখুন
---------

| * দে
* স
ইরাকের প্রদেশসমূহ |
| --- |
| 
* আত-তামিম
* আর্বিল
* আল-আনবার
* আল মুসান্না
* আল-কাদিসিয়্যাহ
* আস সুলায়মানিয়াহ
* ওয়াসিত
* আল-কারবালা
* জি কার
* দহুক
* দিয়ালা
* আন-নাজাফ
* নিনাওয়া
* বাগদাদ
* বাবিল
* আল-বাসরাহ
* মায়সান
* সালাহ আদ দিন
* হলবজা

 | Flag of Iraq |
**জোয়াও ব্যাপটিস্টা এন'টিম্বা** (জন্ম ২০শে মার্চ ১৯৬৮, লুবাঙ্গোতে) একজন অ্যাঙ্গোলান দৌড়বীর।

তিনি প্রথমে মাঝারিপাল্লার দৌড়বীর হিসাবে শুরু করেন, এবং ১৯৮৮ গ্রীষ্মকালীন অলিম্পিকে ৮০০ মিটার বিভাগে অংশগ্রহণ করেন। ১৫০০ মিটার বিভাগে **১৯৯১ বিশ্ব চ্যাম্পিয়নশিপ**, ১৯৯২ গ্রীষ্মকালীন অলিম্পিক, এবং ১৯৯৬ গ্রীষ্মকালীন অলিম্পিকে প্রতিদ্বন্দ্বিতা করেন। এছাড়া ১৯৯৫ সালের IAAF বিশ্ব ইন্ডোর চ্যাম্পিয়নশিপে ৩০০০ মিটার বিভাগেও তিনি অংশ নেন। যদিও এসবের কোনো বিভাগেই তিনি ফাইনালে পৌঁছাতে পারেননি।

এরপর তিনি দূরপাল্লার ১০০০০ মিটার দৌড়ে ১৯৯৭, ১৯৯৯ ও ২০০১ বিশ্ব চ্যাম্পিয়নশিপে অংশগ্রহণ করেন। এর মধ্যে ১৯৯৯ সালের বিশ্ব চ্যাম্পিয়নশিপে ত্রয়োদশ স্থান, তার সেরা সাফল্য। ম্যারাথন দৌড়ে তিনি ২০০০, ২০০৪ এবং ২০০৮ সালের পরপর তিনটি অলিম্পিকে অংশগ্রহণ করেন।

তিনি ২০০৮ অলিম্পিকের ম্যারাথনে অংশ নিয়ে প্রথম পুরুষ ট্র্যাক ও ফিল্ড বিভাগের প্রতিযোগী হিসাবে ছয়টি অলিম্পিকে প্রতিদ্বন্দ্বিতা করেন। তিনি ছাড়া আর যাঁরা ট্র্যাক ও ফিল্ড বিভাগে ছয়টি অলিম্পিকে অংশ নেন তারা হলেন, মার্লিন ওটি, লিয়া মানোলিউ, টেসা স্যান্ডারসন, এবং মারিয়া মুটোলা।

অ্যাঙ্গোলার ৮০০ মিটার, ১০০০ মিটার, ১৫০০ মিটার, ৩০০০ মিটার, ১০০০০ মিটার, অর্ধ-ম্যারাথন ও ম্যারাথনের জাতীয় রেকর্ড এখনো এন'টিম্বার দখলে আছে।

তথ্যসূত্র
---------

* জোয়াও এন'টিম্বার আইএএএফ প্রোফাইল (ইংরেজি)

1. ↑  "Angolan athletics records"। ৮ জুন ২০০৭ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১২।
**প্যারীমোহন সেনগুপ্ত**  (০৩ মার্চ ১৮৯৩ - ২০ মে ১৯৪৭) ভারতের বাঙালি কবি, প্রবন্ধকার ও শিশুসাহিত্যিক।

সংক্ষিপ্ত জীবনী
---------------

প্যারীমোহন সেনগুপ্তর জন্ম পশ্চিমবঙ্গের হুগলি জেলার গোপীনাথপুরে। পিতার নাম জলেশ্বর সেনগুপ্ত। বৈদ্যবাটি, চাঁপদানি হাইস্কুলে পড়াশোনা এবং প্রবেশিকা ও কলকাতার স্কটিশ চার্চ কলেজ থেকে বি.এ পাশ করেন। ইংরাজীতে সর্বোচ্চ স্থান অধিকার করে তিনি কলকাতা বিশ্ববিদ্যালয়ের স্বর্ণ পদক লাভ করেছিলেন। প্রথমে সরকারি অফিসে করণিকের কাজ নেন। কিন্তু অসহযোগ আন্দোলনে যোগ দিয়ে সে কাজ পরিত্যাগ করেন। 'প্রবাসী' পত্রিকার সহ-সম্পাদক এবং ১৯২৮ খ্রিস্টাব্দে কলকাতার বঙ্গবাসী কলেজে সাহিত্যের অধ্যাপক নিযুক্ত হন। এছাড়া 'মডার্ন রিভিউ' ও  অমূল্যচরণ বিদ্যাভূষণের 'পঞ্চপুষ্প' পত্রিকার সঙ্গেও যুক্ত ছিলেন। মাসিক 'উদয়ন' পত্রিকার তিনি প্রথম সম্পাদক ছিলেন। কবি প্যারীমোহন কবিগুরু রবীন্দ্রনাথ ঠাকুরের স্নেহধন্য ছিলেন।

সাহিত্যকর্ম
-----------

প্যারীমোহনের প্রকাশিত গ্রন্থগুলির মধ্যে উল্লেখযোগ্য হল -

কাব্য
* 'অরুণিমা'
* 'কোজাগরী'
* 'জয় সুভাষ'

অনুবাদ কাব্য -
* 'বেদবাণী'
* 'মেঘদূত'
* 'পৃথিবীর জাতীয় সঙ্গীত'

ছড়া ও ছোটদের কবিতা গ্রন্থ-
* 'হালুম বুড়ো'
* 'ভূতের লড়াই'
* ' মজার পদ্য'
* 'বেড়ালের ছড়া'

কিশোর সাহিত্য-
* 'বাংলাদেশের কবি'
* 'অদ্ভুত জীবজন্তু'
* 'ভূতের রাক্ষসে'
* 'শালিকের গঙ্গাযাত্রা'
* ' শেয়াল কবিরাজ'

এছাড়া তিনি কয়েকটি গ্রন্থ সম্পাদনাও করেছেন। তার রচিত 'ভীষ্ম' নামক ইংরাজী গ্রন্থ একসময় পাটনা বিশ্ববিদ্যালয়ের প্রবেশিকা পরীক্ষায় পাঠ্যপুস্তক হিসাবে গৃহীত হয়েছিল।

তথ্যসূত্র
---------

1. ↑  সুবোধচন্দ্র ও অঞ্জলি বসু সম্পাদিত। *সংসদ বাঙালি চরিতাভিধান*। সাহিত্য সংসদ, কলকাতা। পৃষ্ঠা ৪০১। আইএসবিএন 9788179552919।
2. ↑  ডঃ শিশিরকুমার দাশ। *সংসদ বাংলা সাহিত্য সঙ্গী*। সাহিত্য সংসদ, কলকাতা (২০০৩)।
**জেন্টলম্যান খুনি** নামে পরিচিত (স্পেনীয়: *señorito asesino এল) **জোয়াকুয়ান ভিলালন দিয়েজ** (জন্ম ১১ই ডিসেম্বর, ১৯৫৫) হলেন* স্পেনীয় সিরিয়াল কিলার, যাকে ১৯৯২ সালে মাদ্রিদে দুই ট্রান্সসেক্সুয়ালকে হত্যার দায়ে ৫৮ বছরের কারাদন্ডে দন্ডিত করা হয়, ১৯৮১ সালে অ্যান্ডোরাতে তার স্ত্রীকে হত্যার জন্য সাজা ভোগ করার পর। ২১ বছর কারাগারে কাটানোর পর ২০১৩ সালে প্যারোট মতবাদ অনুসারে তিনি মুক্তি পান।

প্রাথমিক জীবন ও প্রথম হত্যা
---------------------------

জোয়াকুয়ান ভিলালন দিয়েজ একটি দরিদ্র পরিবারের ১৯৫৫ সালের ১১ই ডিসেম্বর মেরিদায় জন্মগ্রহণ করেন। তার প্রাথমিক জীবন সম্পর্কে খুব কমই জানা যায়, কিন্তু একজন তরুণ প্রাপ্তবয়স্ক হিসাবে, তিনি বাধ্যতামূলক সামরিক চাকরি ছেড়ে দিয়েছিলেন এবং একটি জাল আইডি অর্জন করেছিলেন, যার সাথে তিনি তার জন্মস্থান মেরিদায় এক মহিলাকে বিয়ে করেছিলেন এবং তাদের দুটি সন্তানও ছিল। তিনি তার স্ত্রীর প্রতি বিশ্বস্ত ছিলেন না, কারণ তিনি গোপনে ২৫ বছর বয়সী ফ্রান্সিসকা 'প্যাকুইটা' গ্রাসিয়া কোকার সাথে মেলামেশা শুরু করেছিলেন।

এই জুটি ১৯৮১ সালের আগস্টে বিয়ের পরিকল্পনা করেছিলেন, যার জন্য তারা কাছাকাছি এন্ডোরার লেস এস্কালডেস শহরে ভ্রমণ করেছিলেন। ১৯৮১ সালের ২২শে জুলাই, প্যাকুইটা তার প্রেমের কথা প্রকাশ করেন এবং বলেন যে তিনি গর্ভবতী ছিলেন, যার কারণে এই জুটির মধ্যে বিতর্ক শুরু হয়। জবাবে, জোয়াকুয়ান ভিলালান তার শ্বাসরোধ করে এবং তারপর একটি বৈদ্যুতিক করাত ব্যবহার করে মৃতদেহটি ভেঙে ফেলে, পাঁচটি প্লাস্টিকের ব্যাগে ভর্তি করে বিক্সেরাইস নদীতে ফেলে দেয়।

প্যাকুইটার দেহাবশেষ কিছুদিন পর পাহাড়ে খেলা কারার সময় কিছু শিশু খুঁজে পায়, এবং পুলিশ তাড়াতাড়ি নির্ধারণ করে দেয় যে জোয়াকুয়ান ভিলালান অপরাধী, কারণ সে অপরাধ স্থানের কাছে ছিল এবং তার প্রেমিক রহস্যজনকভাবে অদৃশ্য হয়ে গিয়েছিল।  তিনি স্পেনের একটি হোস্টেলে ছিলেন, এবং অবিলম্বে গ্রেপ্তার হন।  এই অপরাধের জন্য, জোয়াকুয়ান ভিলালানকে একটি স্প্যানিশ আদালত ১৭ বছরের কারাদণ্ড দেয় এবং সেখানকার কারাগারে কারাবাস করার জন্য প্রত্যাবাসন করে।

গ্রেফতার, বিচার ও সাজা
----------------------

দুটি মৃত্যুর তদন্ত করার সময়, পুলিশ ভুক্তভোগীদের ব্যাঙ্ক অ্যাকাউন্ট এবং বিভিন্ন ব্যাঙ্কে নিরাপত্তা নথীর মাধ্যমে তদন্ত শুরু করে, শেষ পর্যন্ত মার্টিনেজের ব্যাংক অ্যাকাউন্ট থেকে ২ মিলিয়ন পিসেট উত্তোলনের চেষ্টা করার পর জোয়াকুয়ান ভিলালানকে খুঁজে পেতে সফল হয়।

তথ্যসূত্র
---------

1. 1 2  "Los jueces condenan a 58 años de cárcel al hombre que mató brutalmente a dos transexuales"। *El País* (স্পেনীয় ভাষায়)। ফেব্রুয়ারি ১০, ১৯৯৫। জুন ৩০, ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৯, ২০২১।
2. ↑  Diego Martínez (এপ্রিল ১১, ২০১৯)। "Joaquín Villalón, el asesino señorito"। *COPE* (স্পেনীয় ভাষায়)। আগস্ট ১৬, ২০২১ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৯, ২০২১।
3. 1 2  Mateo Balín (নভেম্বর ১৯, ২০১৩)। "El asesino Joaquín Villalón Díez sale de prisión esta semana"। *Diario de Navarra* (স্পেনীয় ভাষায়)। আগস্ট ১৬, ২০২১ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৯, ২০২১।
4. 1 2  "Joaquín Villalón, el "asesino señorito", saldrá de prisión esta tarde"। *Libertad Digital* (স্পেনীয় ভাষায়)। ডিসেম্বর ১০, ২০১৩। আগস্ট ১৬, ২০২১ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৯, ২০২১।
5. 1 2 3 4  "Detenido el presunto descuartizador de una mujer"। *El País*। আগস্ট ২৫, ১৯৮১। আগস্ট ১৬, ২০২১ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১৯, ২০২১।
**প্যাসিফিক সুইফট** (বৈজ্ঞানিক নামঃ অপাস প্যাসিফিকাস) হচ্ছে পূর্ব এশিয়ায় বাসকারী পাখি। এরা অভিবাসী পাখি। শীত মৌসুম এরা দক্ষিণ-পূর্ব এশিয়া এবং অস্ট্রেলিয়ায় কাটায়। এরা এশিয়ান সুইফটসের নিকটাত্মীয়। একসময় এই দুই সুইফট পাখিকে এক প্রজাতির পাখি বিবেচনা করা হতো।

শ্রেণীবিন্যাস
-------------

প্যাসিফিক সুইফট অপাস গোত্রের সদস্য যাদের লেজের পালক বিভক্ত। প্যাসিফিক সুইফটের পাঁচটি উপপ্রজাতি ছিলো কিন্তু বর্তমানে এর তিনটিকে একটি পূর্ণ প্রজাতি **ফর্ক টেইলড সুইফট** স্থান দেওয়া হয়েছে। পূর্বে ফর্ক টেইলড সুইফট প্যাসিফিক সুইফটেরই একটি প্রচলিত নাম ছিলো।

১৮০১ সালে জন লোথাম সর্বপ্রথম প্যাসিফিক সুইফটকে হিরান্ডো প্যাসিফিকা নামে বর্ণনা করে । ১৭৭৭ সালে জিয়োভানি এন্টিনিও স্কোপোলি সকল সুইফ পাখিকে সোয়ালো থেকে স্থানান্তরিত করে অপাস গণে স্থান দেন। অপাস শব্দটি গ্রীক শব্দ অপোয়াস থেকে এসেছে যার অর্থ  **পা ছাড়া**, এই গণের পাখিদের পা ছোট এবং দুর্বল। প্রশান্ত মহাসাগর এর নাম থেকেই এদের নামের প্যাসিফিকা নেওয়া হয়েছে।

বর্ণনা
------

এরা লম্বায় ১৭-১৮ সেমি, অপাস পরিবারের সব থেকে বড় সুইফট পাখি। এদের ডানার বিস্তৃতি ৪৩-৫৪ সেমি। স্ত্রী পাখিরা পুরুষ পাখির তুলনায় কিছুটা ভারী, গড় ওজন ৪৪.৫ গ্রাম এবং ৪২.৫ গ্রাম।

বাসস্থান
--------

এরা পূর্বএশিয়ার কামচাটকা, কুরিল দ্বীপ, শাখালিন, জাপানে বাস করে। শীত মৌসুমে দক্ষিণ ইন্দোনেশিয়া, মেলানেশিয়া এবং তাসমানিয়া সহ অস্ট্রেলিয়ায় অভিবাসী হয়।

তথ্যসূত্র
---------

1. ↑  BirdLife International (২০১২)। "*Apus pacificus*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Chantler & Driessens (2000) pp. 235–237.
3. ↑  Latham (1801) p. lviii.
4. ↑  Scopoli (1777) p. 483.
5. ↑  Jobling (2010) pp. 50–51.
6. ↑  Kaufman (2001) p. 329.

বইয়ে
-----

* ব্রাজিল, মার্ক (2009). পূর্ব এশিয়ার পাখি. লন্ডন: এ এন্ড সি ব্ল্যাক. আইএসবিএন 0-7136-7040-1.
* চ্যান্টলার, ফিলিপ (1999). "Family Apodidae (Swifts)"। ইন দেল হয়ো, জোসেপ; এলিয়ট, এন্ড্রু; সারগাটাল, জর্দি. হ্যান্ডবুক অভ দ্য বার্ডস ওয়ার্ল্ড, ভলিউম 5. গোলাবাড়ির পেঁচা থেকে হামিংবার্ড বার্সেলোনা, স্পেন: Lynx Edicions. আইএসবিএন 84-87334-25-3.
**বিদেশমুখিতা** বা **বিদেশমুখিনতা** হল নিজ জাতির সাংস্কৃতিক ও বাণিজ্যিক পণ্য, শৈলী, ও চিন্তার চেয়ে অন্য জাতির পণ্য, শৈলী, চিন্তাকে অধিকতর গুরুত্ব দেওয়া। সাধারণত সাংস্কৃতিক হীনম্মন্যতা ও উপনিবেশী মানসিকতা থেকে বিদেশমুখিনতার জন্ম হয়। বাংলাদেশে বিদেশমুখিতার কারণে নিজস্ব সাংস্কৃতিক ও বাণিজ্যিক পণ্য বা ব্র্যান্ড গড়ে উঠছে না।

ভোক্তার বিদেশমুখিতা
-------------------

তার ডক্টরেট গবেষণায় স্টিভেন জেমস লরেন্স মত দেন যে ভোক্তাদের নিজ দেশের পণ্যকে বাদ দিয়ে বিদেশি পণ্য কেনার সিদ্ধান্ত নেওয়ার ক্ষেত্রে বিদেশমুখিতা একটি প্রভাবশালী কারণ হতে পারে।

পূজা মণ্ডল ভারত থেকে কিছু উদাহরণ উদ্ধৃত করেছেন: 

> "ভারতের লোকজন অনেক সময় ধরে নেয় যে ভারতীয়দের চেয়ে ব্রিটিশ জীবনশৈলী (পোশাক-আশাক ইত্যাদি), ফরাসি ফ্যাশন কিংবা জাপানিজ বৈদ্যুতিক সামগ্রী (টিভি, মোবাইল ইত্যাদি) এবং সুইস ঘড়ি ইত্যাদি বেশি উন্নত।"
> 
> — 
> 

'দেশি সাংস্কৃতিক ও বাণিজ্যিক পণ্য, শৈলী, ও চিন্তা চেয়ে বিদেশি সামগ্রী, সংস্কৃতি উন্নততর' এই বিদেশমুখি বিশ্বাস ও পক্ষপাত ইন্দোনেশিয়ার পশ্চিমা শিক্ষায় শিক্ষিতদের ভিতর আত্মপরিচয়ে সংকট করে যা বন্ধ হওয়া উচিত বলে মনে করেন, গ্রেস সুসেটো।

### ভোক্তার বিদেশমুখিতার পরিমাপ

ভোক্তাদের বিদেশমুখিতা পরিমাপ করার জন্য স্টিভেন জেমস লরেন্স CXENO নামে একটি পরিমাপক প্রস্তাব করেছেন যা ভোক্তাদের বিদেশমুখিতা কীভাবে তাদের ক্রেতাসূচক আচরণ প্রভাবিত করে তা বলতে পারবে। সম্প্রতি প্রস্তাবিত আরেকটি পরিমাপক হল XSCALE যা ভোক্তাদের সামাজিক ও ক্রেতাসূচক উভয় আচরণকে বিচার বিদেশমুখি ক্রয়স্বভাবকে সাংখ্যিক মান প্রদর্শন করে।

আরো দেখুন
---------

* সাংস্কৃতিক হীনম্মন্যতা
* উপনিবেশী মানসিকতা

তথ্যসূত্র
---------

1. ↑  Johnson, Allan G. (২০০০), *The Blackwell Dictionary of Sociology: A User's Guide to Sociological Language* (2 সংস্করণ), Wiley-Blackwell, পৃষ্ঠা 351, আইএসবিএন 978-0-631-21681-0 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Kent, Donald P.; Burnight, Robert G. (১ জানুয়ারি ১৯৫১)। "Group Centrism in Complex Societies": 256–259। জেস্টোর 2771646। ডিওআই:10.1086/220943।
3. 1 2  Lawrence, Steven (জানুয়ারি ২০১২)। ""Consumer Xenocentrism And Consumer Cosmopolitanism: The De-Velopment A" by Steven James Lawrence"। সংগ্রহের তারিখ ১৭ জুন ২০১৫।
4. ↑  "Sociology of Culture: Concepts Involved in Sociology of Culture"। ২০১৪-০৩-২৫। সংগ্রহের তারিখ ১৭ জুন ২০১৫।
5. ↑  Grace Susetyo। "Perception of Xenocentrism and Cultural Identity in Western-Educated Indonesian Teenage Music Students"। সংগ্রহের তারিখ ১৭ জুন ২০১৫।
6. ↑  Rojas-Méndez, José I.; Chapa, Sindy (১ জানুয়ারি ২০১৭)। *Rescuing Xenocentrism: The Missing Construct in Consumer Behavior—An Abstract*। *Creating Marketing Magic and Innovative Future Marketing Trends*। Developments in Marketing Science: Proceedings of the Academy of Marketing Science (ইংরেজি ভাষায়)। Springer, Cham। পৃষ্ঠা 1089। আইএসবিএন 978-3-319-45595-2। ডিওআই:10.1007/978-3-319-45596-9\_200।
**নেলসন ম্যান্ডেলা আন্তর্জাতিক দিবস** বা **ম্যান্ডেলা দিবস** দক্ষিণ আফ্রিকার প্রাক্তন রাষ্ট্রপতি নেলসন ম্যান্ডেলার সম্মানে প্রতি বছর তার জন্মদিনে উদযাপিত একটি আন্তর্জাতিক দিবস।

ইতিহাস
------

২০০৯ খ্রিষ্টাব্দের ২৭ এপ্রিল নেলসন ম্যান্ডেলা ফাউন্ডেশন সমগ্র বিশ্ববাসীকে ম্যান্ডেলা দিবস পালনের আহ্বান জানায়। এই দিনটিকে ছুটির দিন হিসেবে না রেখে তারা নেলসন ম্যান্ডেলার আদর্শে সামাজিক সেবামূলক কাজকর্মের দিন হিসেবে স্থির করেন। ২০০৯ খ্রিষ্টাব্দের নভেম্বর মাসে নেলসন ম্যান্ডেলার সম্মানে জাতবসংঘ আনুষ্ঠানিক ভাবে "নেলসন ম্যান্ডেলা আন্তর্জাতিক দিবস" উদযাপনের ঘোষণা করে। ২০১০ খ্রিষ্টাব্দের ১৮ জুলাই নেলসন ম্যান্ডেলার জন্মদিনে সর্বপ্রথম এই আন্তর্জাতিক দিবস পালিত হয়।

তথ্যসূত্র
---------

1. 1 2  "Nelson Mandela International Day, July 18, For Freedom, Justice and Democracy"। *un.org*। সংগ্রহের তারিখ ১১ জুলাই ২০১১।
2. ↑  "46664 and the Nelson Mandela Foundation Call for Establishment of Global 'Mandela..."। Reuters। ২৭ এপ্রিল ২০০৯। ১ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২০১০-০৭-৩১।
3. ↑
4. ↑  "UN gives backing to 'Mandela Day'"। BBC News। ১১ নভেম্বর ২০০৯। সংগ্রহের তারিখ ২০০৯-১১-১৬।

বহিঃসংযোগ
---------

* প্রাতিষ্ঠানিক ওয়েবসাইট
**জোসেফিন ম্যাকালিস্টার ব্রিউ** (১৮ ফেব্রুয়ারি ১৯০৪–৩০ মে ১৯৫৭) ছিলেন একজন ব্রিটিশ শিক্ষাবিদ এবং যুবকর্মী। সামাজিক শিক্ষার বাহক হিসাবে তিনি দলগত সমাজকর্মের অন্যতম পথিকৃৎ ছিলেন।

জীবন ও কাজ
----------

নিউপোর্টের সেন্ট উলোস স্কুল, যেখানে জোসেফিন ম্যাকালিস্টার ব্রু ছোটবেলায় পড়াশোনা করেছিলেন। 
জোসেফিন ম্যাকালিস্টার ব্রিউ জন্মগ্রহণ করেছিলেন ওয়ালেসের লেনেলিতে। তিনি ছিলেন বুট ও জুতো ব্যবসায়ী ফ্রেডরিক চার্লস ব্রিউয়ের কন্যা। তিনি অ্যাবেরিস্টউইথের ওয়ালেস বিশ্ববিদ্যালয়ে ইতিহাস নিয়ে পড়াশোনা করেছিলেন এবং ১৯২৫ সালে সেখান থেকে স্নাতক ডিগ্রি অর্জন করেছিলেন। তারপরে তিনি ডরসেটের শেফট্সবারি বালিকা উচ্চবিদ্যালয়ে ইতিহাসের শিক্ষক হয়েছিলেন। ডক্টর অফ ল' অধ্যয়নের জন্য ১৯৩২ সালে তিনি কার্ডিফে গিয়েছিলেন।

ব্রিউ ১৯৫৬ সালে দু'বছর আগে শুরু করা ডিউক অফ এডিনবরা পুরস্কার প্রকল্পের অংশ পাইলট গার্লস অ্যাওয়ার্ড (১৯৫৮ সালে প্রবর্তিত) তৈরিতে মুখ্য ভূমিকা পালন করেছিলন।

মৃত্যু ও উত্তরসূরি
------------------

জোসেফিন ম্যাকালিস্টার ব্রিউ ১৯৫৭ সালের ৩০ মে এসেক্সের উডফোর্ড গ্রিনে মৃত্যুবরণ করেছিলেন। ৩রা জুনে লন্ডনের ক্রেমাটোরিয়ামে তার অন্ত্যেষ্টিক্রিয়া অনুষ্ঠিত হয়েছিল।

নেচার ম্যাগাজিনে একটি শোকগাঁথাতে জন ওলফেন্ডেন লিখেছিলেন যে-

> এমন লোক খুব কমই আছে যারা ব্রিউয়ের মতো এত পরিপূর্ণভাবে, এত কার্যকররূপে ও সেবামূলকভাবে জীবন-যাপন করেছেন। তিনি এমন এক ব্যক্তি হিসাবে স্মরণীয় হয়ে থাকবেন যিনি শত শত পাগলাটে চঞ্চল বাচ্চাদের প্রতি কখনো তার তীব্র স্নেহ হারাননি।
> 
> 

ডেম আইসোবেল ক্রিপস ব্রিউকে একটি 'গঠনমূলক শক্তি' হিসাবে বর্ণনা করেছিলেন। তার মতে-

> তিনি আমাদের সকলের কাছে মহান উপহার, তিনি আমাদের জাতিসূত্রে এমন কিছু তৈরি করেছেন যা প্রজন্ম থেকে প্রজন্ম ধরে বেচেঁ থাকবে।
> 
> 

১৯৫৭ সালের ১৩ জুন কুইন্স বার্থডে অনার্সের অংশ হিসাবে তাকে সিবিই পদবীতে ভূষিত করা হয়েছিল।

তথ্যসূত্র
---------

1. ↑  "Dr. Josephine Brew"। *The Times*। ৩১ মে ১৯৫৭। পৃষ্ঠা 12।
2. ↑  Batsleer, J. (২০১৩)। "Youth Work, Social Education, Democratic Practice and the challenge of difference: A contribution to debate" (পিডিএফ): 287–306। ডিওআই:10.1080/03054985.2013.803960 – Manchester Metropolitan University e-space-এর মাধ্যমে।
3. ↑  "Education, Informal | Encyclopedia.com"। *www.encyclopedia.com*। সংগ্রহের তারিখ ২০২০-০৮-১৯।
4. ↑  Mary Winifred, Brew (১৯০৯)। "National School Admission Registers & Log-Books 1870-1914"। *Find My Past*।
5. 1 2  Smith, Mark K.। "Josephine Macalister Brew, youth work and informal education"। *Infed.org*।
6. ↑  "Avon Tyrell"। *The Times*। ২০ সেপ্টেম্বর ১৯৪৪। পৃষ্ঠা 5।
7. ↑  Burke, Tim (২০০৪)। "RESOURCES: CLASSIC TEXT REVISITED... YOUTH & YOUTH GROUPS J. MACALISTER BREW, 1957."। *Children & Young People Now*।
8. ↑  "Deaths"। *The Times*। ১ জুন ১৯৫৭। পৃষ্ঠা 1।
9. ↑  Wolfenden, John (১৩ জুলাই ১৯৫৭)। "Obituary: Dr. Josephine Macalister Brew, C.B.E." (পিডিএফ): 68। ডিওআই:10.1038/180068a0।
10. ↑  "Dr. J. Macalister Brew"। *The Times*। ৭ জুন ১৯৫৭। পৃষ্ঠা 17।
11. ↑  "The Birthday Honours"। *The Times*। ১৩ জুন ১৯৫৭। পৃষ্ঠা 14।

বহিঃসংযোগ
---------

* ওয়ার্ল্ডক্যাটে জোসেফিন ম্যাকালিস্টার ব্রিউ
* ইন্টারনেট আরকাইভে জোসেফিন ম্যাকালিস্টার ব্রিউ কর্তৃক অনানুষ্ঠানিক শিক্ষা
**নোনা কোনার বা নোনা মোসেল কোনার** (জন্ম ১২ ডিসেমেবর ১৯৮৩ - ১৩ মে ২০২১) মার্কিন যুক্তরাষ্ট্রের ওয়াশিংটন ডিসির একজন সমাজকর্মী। যিনি যৌনকর্মী, কৃষ্ণাঙ্গ নারী ও তৃতীয় লিঙ্গের নারীদের অধিকার আদায়ে লড়াই করেছেন।

ব্য়ক্তিগত জীবন
---------------

নোনা ছিলেন একই সঙ্গে কৃষ্ণাঙ্গ, সমকামী ও তৃতীয় লিঙ্গের ব্যক্তি, অর্থাৎ এমন তিনটি গোষ্ঠীর অন্তর্ভুক্ত যারা নিয়মিত ভাবে সামাজিক বৈষম্য ও নিগ্রহের শিকার। নোনা দরিদ্র পরিবারের মেয়ে, পারিবারিক নিরাপত্তার অভাবে তিনি কিশোরী বয়সে বাড়ি থেকে পালিয়ে আসেন ও যৌনকর্মীর বৃত্তি গ্রহণ করেন। অসহায় অবস্থায় তিনি নানা অত্যাচার ভোগ করেন যার মধ্যে এক দুর্বৃত্তের তাঁকে আটচল্লিশবার ছুরিকাঘাতের ঘটনা তিনি বিশেষভাবে স্মরণ করেন। কিন্তু নোনা নিজেকে অত্যাচারের "শিকার" বলা পছন্দ করতেন না, বলতেন আমি অত্যাচারকে জয় করেছি।

কর্মজীবন
--------

এই সময় হুইটম্য়ান ওয়াকার হেলথ নামের একটি দাতব্য সেবা কেন্দ্রে এক পরিচিত বন্ধুর মাধ্য়মে সমাজসেবিকা জেসিকা রাভেনের সঙ্গে তাঁর পরিচয় হয়। জেসিকা রাভেন ছিলেন "নিরাপদ আশ্রয়ের জন্য সংগঠিত প্রয়াস" (কালেক্টিভ অ্যাকশন ফর সেফ স্পেসেস) সংস্থার কর্মকর্তা। সংস্থাটি নারী নির্যাতনের বিরুদ্ধে একটি অলাভজনক প্রতিষ্ঠান। জেসিকা নোনাকে সংস্থার সদস্য করে নেন ও ২০১৬ সাল থেকে এর বেতনভোগী পদে নিয়োগ করেন। সংস্থায় থাকাকালীন প্রোগ্রাম ম্যানেজার হিসাবে নোনা এর একাধিক প্রকল্প পরিচালনার ভার নেন ও তাঁর কর্মদক্ষতা সকলের প্রশংসা অর্জন করে। প্রকল্পগুলির মধ্যে যৌনকর্মীপেশাকে অপরাধমুক্ত করার জন্য "ডিক্রাইম-নাও", তৃতীয় লিঙ্গের নরনারীদের কর্মক্ষেত্রে নিযুক্তিকরণে বৈষম্য দূর করার জন্য "সেফ বার সেফ জব", লেসবিয়ান, গে, বাইসেক্সুয়াল ও ট্রান্সজেন্ডার—এই চার গোষ্ঠীর জন্য সামাজিক সুবিচার দাবী করে "নো জাস্টিস নো প্রাইড" প্রভৃতি উল্লেখযোগ্য। তার পূর্ব অভিজ্ঞতা ও সহমর্মিতা তাঁকে প্রকল্পের অধীনে সমাজের নীচুতলার মানুষগুলির সমস্যা বুঝতে ও তাদের সঙ্গে একাত্ম হয়ে যেতে সাহায্য করত। করোনা জনিত লকডাউনের সময়ে কর্মহারা যৌনকর্মীদের নিয়ে তিনি গল্পকথনের এক অভিনব প্রকল্প চালু করেন। তার নিজের জীবনের কাহিনী বলে তিনি তাদের প্রেরণা যোগাতেন। দারিদ্র্য ও সুচিকিৎসার অভাবে তার স্বাস্থ্যের দ্রুত অবনতি ঘটছিল। মৃত্যুর কিছু আগে অস্বাস্থ্যকর পরিবেশ থেকে মুক্তি পেতে একটি পরিচ্ছন্ন বাসস্থানের আশায় তিনি অর্থসংগ্রহে নেমেছিলেন। ১৩ মে ২০২১ তাঁর মৃত্যু হয়।

তথ্যসূত্র
---------

1. ↑   Vargas, Theresa (May 22, 2021). "Before she died, a Black transgender woman wrote she was 'tired of being not heard.' Her loved ones hope people now listen". The Washington Post
2. ↑  washingtoncitypaper.com/article/196298/trans-women-face-extreme-harassment-and-violence-thats-why-this-nonprofit-wants-to-hirenona
3. ↑   Hughes, Sarah Anne (June 1, 2016). "Trans Women in D.C. Face Extreme Harassment and Violence. That's Why This Nonprofit Wants to #HireNona". Washington City Paper.
4. ↑   Hughes, Sarah Anne (June 1, 2016). "Trans Women in D.C. Face Extreme Harassment and Violence. That's Why This Nonprofit Wants to #HireNona". Washington City Paper
5. ↑
6. ↑  DeLoach, Jordan N. (March 2, 2019). "Decriminalizing Sex Work Is a Matter of Survival". Truthout.
7. ↑
**নেপালি মুসলমান** (নেপালি: नेपाली मुसलमान  ; *নেপালি মুসলমান* ) হল নেপালি যারা ইসলাম অনুসরণ করে। তাদের পূর্বপুরুষরা বিভিন্ন যুগে দক্ষিণ এশিয়া, মধ্য এশিয়া ও তিব্বত থেকে নেপালে এসেছিলেন এবং তারপর থেকে সংখ্যাগতভাবে প্রভাবশালী হিন্দু ও বৌদ্ধদের মধ্যে বসবাস করছেন। প্রায় ৯৭% মুসলিম সম্প্রদায় তরাই অঞ্চলে বাস করে, অন্য ৪% প্রধানত কাঠমান্ডু এবং গোর্খা শহর এবং পশ্চিম পাহাড়ে পাওয়া যায়। সম্প্রদায়ের সংখ্যা ৯৭১,০৫৬ জন।, নেপালের মোট জনসংখ্যার প্রায় ৩.৮%। বৃহৎ মুসলিম জনসংখ্যার জেলাগুলির মধ্যে রয়েছে সরলাহি (৯.৯%), রাউতাহাট (১৭.২%), বারা (১১.৯%), এবং পারসা (১৭.৩%) ভারতের বিহার রাজ্যের সীমান্তবর্তী মধ্য তরাই অঞ্চলে, কপিলবাস্তু (১৬.৮%) এবং বাঁকে (১৬%) পশ্চিম তরাই এবং সিরাহা (৭%) এবং সুনসারি (১০%) এবং সাপ্তারি (১০%) পূর্ব তরাই গোর্খা (২.৮%) পাহাড়।

ইতিহাস
------

মুসলমানরা দীর্ঘ সময় ধরে নেপালে বসবাস করেছে ও হিন্দু সংখ্যাগরিষ্ঠদের সাথে সাধারণ ঐতিহাসিক অভিজ্ঞতা ভাগ করেছে এবং এর ফলে নেপালি রাষ্ট্রের সাথে তাদের একটি শক্তিশালী পরিচয় গড়ে উঠেছে। তবে, অন্যদিকে তেরাই মুসলমানরা, অন্যান্য তেরাই সম্প্রদায়ের মতো সীমান্তের ওপারে দৃঢ় সম্পর্ক বজায় রাখে এবং উত্তরপ্রদেশ ও বিহারের বৃহত্তর মুসলিম জনসংখ্যা থেকে সাংস্কৃতিক ভরণপোষণ পায়। ঐতিহাসিকরা মনে করেন যে ১৫ শতকের শেষের দিকে রাজা রত্ন মল্লের শাসনামলে প্রথম মুসলমানরা কাঠমান্ডুতে বসতি স্থাপন করে। এই মুসলমানরা ছিল কাশ্মীরি বণিক যাদেরকে রত্না মাল্লা কাঠমান্ডুতে বসতি স্থাপনের অনুমতি দিয়েছিলেন।

পশ্চিম নেপালের চৌবিসে রাজারাও আফগান ও ভারতীয় মুসলমানদের নেপালি সৈন্যদের আগ্নেয়াস্ত্র ও গোলাবারুদ ব্যবহার করার প্রশিক্ষণ দেওয়ার জন্য নিয়োগ করেছিল। লাসায় রত্না মাল্লার দূত কাশ্মীরি মুসলমানদের কাশ্মীর, লাদাখ ও লাসার মধ্যে যে পাটি, কার্পেট, শাল ও পশমী জিনিসপত্র ব্যবসা করত তা থেকে লাভের জন্য কাঠমান্ডুতে আমন্ত্রণ জানান। মুসলমানদের প্রথম আগমন একজন কাশ্মীরি সাধকের সাথে এসেছিল যিনি ১৫২৪ সালে প্রথম মসজিদ কাশ্মীরি তাকিয়া নির্মাণ করেছিলেন, শামীমা সিদ্দিকা তার *নেপালের মুসলিম* বইয়ে লিখেছেন।

তথ্যসূত্র
---------

1. ↑  *Understanding Nepal : Muslims in a plural society* by Mollica Dastider আইএসবিএন ৯৭৮-৮১-২৪১-১২৭১-৭
2. 1 2  Sijapati, Megan Adamson (২০১১)। "Muslims in Nepal: The Local and Global Dimensions of a Changing Religious Minority": 656–665। আইএসএসএন 1749-8171। ডিওআই:10.1111/j.1749-8171.2011.00314.x।
3. ↑  Siddika, Shamima (১৯৯৩)। *Muslims of Nepal* (ইংরেজি ভাষায়)। Gazala Siddika।
**সোনু সুদ** একজন ভারতীয় অভিনেতা, মডেল এবং প্রযোজক যিনি হিন্দী, তেলুগু এবন তামিল চলচ্চিত্রে অভিনয় করেন। তিনি অল্প কিছু কন্নড় ও পাঞ্জাবী ছবিতেও অভিনয় করেছেন। এছাড়াও তিনি সমাজসেবা কাজের সঙ্গে যুক্ত আছেন। কোভিড -১৯ এর সময়কালে অনেক মানুষের উপকার করেছেন। তিনি একমাত্র অভিনেতা যে কিনা নিজের সম্পত্তি বন্ধক করেছিলেন গরীব মানুষদের উপকার করার জন্য।

অভিনয় জীবন
-----------

১৯৯৯ সালে সুদ তামিল ভাষার চলচ্চিত্র *কাল্লাঝাগার* এবং *নেঞ্জিনিলে* অভিনয় করেন। এরপরে তিনি তেলুগু চলচ্চিত্র *হ্যান্ডস আপে* ২০০০ সালে অভিনয় করেন। ২০০১ সালে তিনি *মাজুনু* তে অভিনয় করেন।

২০০২ সালে *শাহেদ এ আজমে* অভিনয়ের মাধ্যমে হিন্দী চলচ্চিত্রে অভিনয় শুরু করেন। ২০০৪ সালে মনি রত্নমের *যুবা* এবং ২০০৫ সালে *আশিক বানায়া আপনে*তে অভিনয় করেন।

চলচ্চিত্র
---------

* সিম্বা (২০১৮)
* হ্যাপি নিউ ইয়ার (২০১৪)
* দাবাং (২০১০)
* কুংফু যোগ (২০১৭)

তথ্যসূত্র
---------

1. ↑  Sharma, Aastha (৩০ জুলাই ২০১৫)। "Sonu Sood: Moga to Mumbai non-stop"। *Hindustan Times*। সংগ্রহের তারিখ ২০ ডিসেম্বর ২০১৬।
2. ↑  "Sonu Sood's father passes away, actor says he is 'shattered'"। সংগ্রহের তারিখ ১৭ ডিসেম্বর ২০১৬।

বহিঃসংযোগ
---------


উইকিমিডিয়া কমন্সে **সোনু সুদ** সংক্রান্ত মিডিয়া রয়েছে।

* ইন্টারনেট মুভি ডেটাবেজে Sonu Sood (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* মার্কিন যুক্তরাষ্ট্র
* চেক প্রজাতন্ত্র

 |
***সোপা দে মন্ডংগো*** হল একটি স্যুপ বা ঝোলজাতীয় খাবার যা গরু বা শূকরের পেটের অন্ত্রের অংশ বা নাড়িভুড়ি থেকে তৈরি করা হয়। অন্ত্রের টুকরোর সাথে মরিচ, পেঁয়াজ, গাজর, বাঁধাকপি, সেলারি, টমেটো , ধনেপাতা , রসুন বা মূলোজাতীয় শাক সব্জী দিয়ে ধীরে ধীরে রান্না করা হয়। খাবারটি সাধারণত লাতিন আমেরিকা, ক্যারিবিয়ান এবং ফিলিপাইনের প্রাক্তন স্প্যানিশ উপনিবেশগুলিতে রান্না করা হয়।

লাতিন আমেরিকা, ফিলিপাইন এবং ক্যারিবিয়ানে *সোপা ডে মন্ডংগোর* অনেক বৈচিত্র বিদ্যমান। কেউ কেউ এই রান্নায় চাল বা ভুট্টা যোগ করেন। রান্নায় বিভিন্ন ধরনের আমিষজাতীয় উপাদানের পেষ্ট ব্যবহার করা যেতে পারে। রান্নার আগে অন্ত্র বা নাড়িভুড়ি সাইট্রাস রস বা সোডিয়াম বাইকার্বোনেটের পেস্টে ভিজিয়ে রাখা হয়। অঞ্চলভেদে এই স্যুপে ব্যবহৃত সবজি এবং মশলায় পরিবর্তন হয়।

আর্জেন্টিনায়, এটি *মন্ডোঙ্গো* নামেও পরিচিত।

ব্রাজিলে এটি *মন্ডোঙ্গো* বা *মোকোটো* নামেও পরিচিত। এটি সাধারণত দক্ষিণাঞ্চলে খাওয়া হয়, তবে উত্তর-পূর্বাঞ্চলে এর নাম *ডোব্রাডিনহা* ।

কলম্বিয়াতে, *সোপা ডি মন্ডংগো* প্রায়ই ঐতিহ্যবাহী *আলমুয়েরজোর* স্যুপ হিসাবে খাওয়া হয়। কলম্বিয়ার স্যুপটি মুরগির মাংস বা গরুর মাংসের স্টক দিয়ে তৈরি করা হয় এবং তার সাথে প্রচুর ধনেপাতা মেশানো হয়। মুরগি বা গরুর মাংসের স্টকের স্বাদ বাড়াতে এতে অনেক শাকসবজি যেমন মটর, গাজর এবং পেঁয়াজ ইত্যাদি মেশানো হয়। অতিরিক্ত স্বাদের জন্য ভুট্টার সাথে লবণ এবং মরিচও স্যুপে দেওয়া হয়। এই স্যুপের জন্য বিভিন্ন পশুর অন্ত্র ব্যবহৃত হয়। সবচেয়ে সাধারণ হল গরুর মাংসের অন্ত্র, তবে অন্যান্য বেশ কয়েকটি অঞ্চলে, শুয়োরের মাংসের এবং মুরগি বা টার্কির অন্ত্রগুলিও স্যুপে ব্যবহৃত হয়।

ডোমিনিকান প্রজাতন্ত্রে *সোপা দে মন্ডংগো* দ্বীপের সবচেয়ে জনপ্রিয় খাবারগুলির মধ্যে একটি। এই অঞ্চলে গরুর মাংসের অন্ত্র সাধারণত রান্না করার আগে লেবু দিয়ে মাখিয়ে রাখা হয়। পেঁয়াজ, রসুন, বেল পেপার, টমেটো, গাজর এবং সেলারি ফুটানোর আগে উদ্ভিজ্জ তেলে রান্না করা হয়। তারপরে আলু দিয়ে অন্ত্রের অংশ যোগ করা হয় এবং লবণ, মরিচ এবং কোলিয়াস অ্যাম্বোইনিকাস (স্থানীয়ভাবে ডোমিনিকান অরেগানো নামে পরিচিত) দিয়ে রান্না করা হয়। এর আরেকটি প্রকার হল *মন্ডংগো গুইসাদো*। এতে তাজা টমেটোর পরিবর্তে টমেটো পেস্ট ব্যবহার করা হয় এবং এছাড়াও প্ল্যান্টেন, স্কোয়াশ, জলপাই, কেপার, সবুজ কলা এবং কাসাভার ব্যবহার হয়। কাটা ধনেপাতা, আভাকাডো, ভাত এবং রসুন দিয়ে তৈরি গরম সস দিয়ে উভয় প্রকার স্যুপ পরিবেশন করা হয় । একটি বিশেষ মরিচ যোগ করা হয় যা *এগ্রিও দে নারাঞ্জা* নামক তিক্ত কমলার রসে গাঁজনো হয়।

তথ্যসূত্র
---------

1. ↑  "Locro de Mondongo: Argentine Soul Food | We Are Never Full"।
2. ↑  "[Recipe + Video] Mondongo Soup - The Tastiest Tripe Stew"। *Dominican Cooking* (ইংরেজি ভাষায়)। ২০০২-০৪-১৩। সংগ্রহের তারিখ ২০২১-০৮-২৫।
লাহোরে শিখ মহারাজা রঞ্জিত সিংয়ের সমাধি
**সমাধি** বা **সমাধি মন্দির** হল মন্দির, উপাসনালয় বা মৃতদের স্মরণকারী স্মারক (সমাধি বা সমাধির অনুরূপ), যেটিতে মৃত ব্যক্তির দেহ থাকতে পারে বা নাও থাকতে পারে। হিন্দু ধর্মীয় ঐতিহ্যে সাধু বা গুরু হিসেবে বিবেচিত ব্যক্তিদের সম্মান করার জন্য প্রায়ই এইভাবে সমাধি স্থান তৈরি করা হয়, যেখানে বলা হয় যে এই ধরনের আত্মা মহাসমাধিতে চলে গেছে, বা মৃত্যুর সময় ইতিমধ্যেই সমাধিতে (অদ্বৈত চেতনা) ছিল।

  

শিখধর্মে ধর্মীয় ও রাজনৈতিক উভয় বিশিষ্ট ব্যক্তিদের সমাধিতেও সমাধি ব্যবহার করা হয়। উদাহরণগুলির মধ্যে রয়েছে লাহোরে রঞ্জিত সিং এবং লাহোরের কাছে মহারাজা শের সিং-এর সমাধি। হিন্দু সমতুল্যদের সাধারণত ছত্রী বলা হয়, যদিও মারাঠা সাম্রাজ্যের ব্যক্তিরা প্রায়ই "সমাধি" ব্যবহার করে। "সমাধি" নামক কাঠামোর রূপগুলি ব্যাপকভাবে পরিবর্তিত হয়। শব্দটি কখনও কখনও স্মারক স্টিলের জন্য ব্যবহৃত হয়, যাকে পালিয়াও বলা হয়, এক ধরনের হিরো পাথর একসময় গুজরাত  ও সিন্ধু অঞ্চলে প্রচলিত। এটি ছোট স্মারক ভবনের জন্য ব্যবহার করা যেতে পারে যেমন খোলা ছত্রি, প্রায়শই মন্দিরের চারপাশে স্থাপন করা হয়।

গুজরাতের ভুজ-এ কচ্ছের রাজা এবং তাদের আদালতের সমাধির ধ্বংসপ্রাপ্ত দল।
ভারতের ঐতিহ্য হল অধিকাংশ হিন্দু লোকেদের মৃত্যুর সময় দাহ করা, যেখানে সমাধি সাধারণত যোগী এবং সাধুদের মতো উন্নত আত্মাদের জন্য সংরক্ষিত। যারা ইতিমধ্যেই "যোগের আগুন দ্বারা শুদ্ধ" হয়েছে বা যারা মৃত্যুর সময় সমাধি অবস্থায় ছিলেন বলে মনে করা হয়। সমাধিতে সাধারণত শ্মশানের পরিবর্তে অহংকার অন্তর্ভুক্ত থাকে।

তথ্যসূত্র
---------

1. ↑  "Hindi dictionary (Samadhi)"। সংগ্রহের তারিখ ১৮ সেপ্টেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Oxford Dictionary - American English"। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Oxford Dictionary - English"। ২৬ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. 1 2 3  McLaughlin, Mark (জুলাই ২০২১)। Flood, Gavin; Frazier, Jessica; Lutjeharms, Rembert, সম্পাদকগণ। "Tracing the Roots of Samādhi Burial Practice"। *Journal of Hindu Studies*। Oxford: Oxford University Press on behalf of the Oxford Centre for Hindu Studies। **14** (1): 8–26। eISSN 1756-4263। আইএসএসএন 1756-4255। ওসিএলসি 301680132। ডিওআই:10.1093/jhs/hiab008। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Georg Feuerstein, *The Encyclopedia of Yoga and Tantra* (Boston: Shambhala Publications, 2011 ), p. 308.

বহিঃসংযোগ
---------

* উইকিমিডিয়া কমন্সে সমাধি (মন্দির) সম্পর্কিত মিডিয়া দেখুন।

* Spiritual Travel - Samadhis of the Sages
সমারন বাদউই
**সমারন বিনতে মোহাম্মদ বাদউই** (আরবি: سمر بدوي‎‎; জন্ম ২৮ জুন ১৯৮১) একজন সৌদি আরবের মানবাধিকার কর্মী। তিনি এবং তার বাবা একে অপরের বিরুদ্ধে আদালতে মামলা দায়ের করেন। সমারন বাদউইয়ের বাবা তার বিরুদ্ধে সৌদি আরবের পুরুষ অভিভাবকত্ব ব্যবস্থার অধীনে অবাধ্যতার অভিযোগ এনেছিলেন এবং তিনি তার পিতার প্রতি *এডিএইচএল -এর* অভিযোগ এনেছিলেন - তাকে বিয়ে করার অনুমতি দিতে অস্বীকার করার জন্য। সমারন অভিযোগের সাথে সম্পর্কিত অনেকগুলি বিচারের তারিখে উপস্থিত না থাকার পর, তার জন্য একটি গ্রেপ্তারি পরোয়ানা জারি করা হয়েছিল এবং সমারনকে ২০১০ সালের এপ্রিল মাসে কারারূদ্ধ করা হয়েছিল। ২০১০ সালের জুলাই মাসে, জেদ্দা জেনারেল কোর্ট সমারনের পক্ষে রায় দেয় এবং তাকে ২০১০ সালের ২৫ অক্টোবর মাসে মুক্তি দেওয়া হয়, এবং তার অভিভাবকত্ব কাকার কাছে হস্তান্তর করা হয়। তার মুক্তির জন্য স্থানীয় ও আন্তর্জাতিক সমর্থন প্রচারণা ছিল। সৌদি এনজিও হিউম্যান রাইটস ফার্স্ট সোসাইটি সমারনের কারাবাসকে "ভয়ঙ্কর অবৈধ আটক" হিসেবে বর্ণনা করেছে।

২০১১ সালের পৌরসভা নির্বাচনের জন্য তার নিবন্ধন প্রত্যাখ্যান করার জন্য সমারনের পৌর ও গ্রামীণ বিষয়ক মন্ত্রণালয়ের বিরুদ্ধে একটি অভিযোগ বোর্ডে মামলা দায়ের করেন। তিনি ২০১১-২০১২ মহিলাদের গাড়ি চালানোর প্রচারাভিযানে অংশগ্রহণ করেন এবং ২০১১ সালের জুন মাস থেকে নিয়মিত গাড়ি চালান ও নারী চালকদের পুলিশ ও আদালতের কার্যক্রমে সাহায্য করেন। ২০১১ সালের নভেম্বরে, তিনি এবং মানাল আল-শরীফ ড্রাইভারের লাইসেন্সের জন্য তাদের আবেদন প্রত্যাখ্যান করার জন্য সৌদি আরবের জেনারেল ডিরেক্টরেট অব ট্রাফিকের বিরুদ্ধে অভিযোগ বোর্ডে অভিযোগ দায়ের করেন। ২০১২ সালের মার্চ মাসে নারীদের অধিকারে অবদানের জন্য মার্কিন যুক্তরাষ্ট্রের পররাষ্ট্র দফতর কর্তৃক সমারনকে একটি পুরস্কার দেওয়া হয়।

২০১৮ সালে, তাকে আবার সৌদি কর্তৃপক্ষ গ্রেফতার করে।  তার অবিলম্বে মুক্তির জন্য কানাডার অনুরোধ কানাডা এবং সৌদি আরবের মধ্যে একটি বড় কূটনৈতিক বিরোধের জন্ম দেয়।

২০১৮ সালের জুলাই মাসের গ্রেফতার
-------------------------------

হিউম্যান রাইটস ওয়াচ (এইচআরডব্লিউ) অনুসারে, নাসিমা আল-সাদাহ সহ সমারনকে ৩০ জুলাই সৌদি কর্তৃপক্ষ গ্রেফতার করে।  তাকে ধহবান কেন্দ্রীয় কারাগারে রাখা হয়েছিল। 

কানাডার পররাষ্ট্রমন্ত্রী ক্রিস্টিয়া ফ্রিল্যান্ডের তরফ থেকে সমালোচনা ও সমারন বাদউইর মুক্তির আহ্বানের কারণে সৌদি আরব কানাডার রাষ্ট্রদূতকে বহিষ্কার করে এবং কানাডার সঙ্গে বাণিজ্য বন্ধ করে দেয়।

### মুক্তি

সমারন বাদউই ২০২১ সালের ২১শে জুন সাজাপ্রাপ্ত হওয়ার পর কারাগার থেকে মুক্তি পান।

তথ্যসূত্র
---------

1. 1 2  Saudi Arabia expels Canada’s ambassador, freezes trade with Ottawa, 5 August 2018
2. ↑  Saudi Arabia arrests two more women's rights activists: rights group
3. ↑  "Saudi Arabia: Reports of torture and sexual harassment of detained activists"। *amnesty.org* (ইংরেজি ভাষায়)। Amnesty International। সংগ্রহের তারিখ ২১ নভেম্বর ২০১৮।
4. ↑  "Saudi Arabia releases two women activists, says rights group"। Reuters। ২৭ জুন ২০২১। সংগ্রহের তারিখ ২৭ জুন ২০২১।
**নোবেল পুরস্কার** প্রতিবছর অক্টোবর মাসের প্রথম সপ্তাহ হতে ঘোষণা করার ঐতিহ্যকে মেনে ২০১৮ সালে বিভিন্ন বিষয়ের জন্য নোবেল বিজয়ীদের নাম ঘোষণা করা হয় যথাক্রমে ১ অক্টোবর তারিখে চিকিৎসাবিজ্ঞানে, ২ অক্টোবর তারিখে পদার্থবিজ্ঞানে, ৩ অক্টোবর তারিখে রসায়নে, ৫ অক্টোবর তারিখে শান্তিতে। এছাড়াও ৮ অক্টোবর তারিখে অর্থনীতিতে পুরস্কার প্রাপকের নাম ঘোষণা করা হবে; তবে সুইডিশ একাডেমির সদস্যদের যৌন কেলেঙ্কারি ও আর্থিক অনিয়মের অভিযোগ পাওয়ার কারণে এবছর সাহিত্যে কাউকে পুরস্কার দেয়া হয়নি। এখন পর্যন্ত মোট ১২ জন ব্যক্তি এবছরের(২০১৮ সালের) নোবেল পুরস্কারে ভূষিত হয়েছেন; যাদের মধ্যে রয়েছে জাপানী (১ জন), ফরাসী (১ জন), কানাডীয় (১ জন), মার্কিন (ছয় জন), ইংরেজ (১ জন), কঙ্গোর (১ জন), ইরাকি (১ জন)।

চিকিৎসাবিজ্ঞান
--------------

২০১৮ সালের জন্য চিকিৎসাবিজ্ঞানে নোবেল পুরস্কার ঘোষিত হয় ১ অক্টোবর তারিখে। ক্যান্সার চিকিৎসায় কীভাবে শরীরের রোগ প্রতিরোধ ব্যবস্থাকে কাজে লাগানো যায় তার পদ্ধতি আবিষ্কার করে চিকিৎসাবিজ্ঞানে ২০১৮ সালের নোবেল পুরস্কার জিতে নেন দুই বিজ্ঞানী; তারা হলেন যুক্তরাষ্ট্রের জেমস পি. এলিসন এবং জাপানের তাসুকু হনজো। ক্যান্সারের কোষগুলিকে মানুষের শরীরের রোগ প্রতিরোধ ক্ষমতা দ্বারাই আক্রমণ করে প্রতিহত করার পদ্ধতি আবিষ্কার করা এই দুই বিজ্ঞানী পুরস্কারের ৯০ লাখ সুইডিশ ক্রোনার ভাগাভাগি করে নেবেন।

পদার্থবিজ্ঞান
-------------

লেজার গবেষণায় অবদানের জন্য তিনজন বিজ্ঞানীকে ২০১৮ সালে পদার্থ বিজ্ঞানে নোবেল পুরস্কার প্রদাণ করা হয়। রয়্যাল সুইডিশ অ্যাকাডেমি অব সায়েন্সেস ২০১৮ সালের ২ অক্টোবর এই পুরস্কারের জন্য যুক্তরাষ্ট্রের আর্থার অ্যাশকিন, ফরাসী জেরার মুরু এবং কানাডার ডোনা স্ট্রিকল্যান্ডের নাম ঘোষণা করে। চোখের চিকিৎসার ক্ষেত্রে ছোট ছোট কণা, পরমাণু, ভাইরাস ও অন্যান্য জীবন্ত কোষ ধরার অপটিক্যাল টুইজারস আবিষ্কারের জন্য আশকিন পাবেন পুরস্কারের অর্ধাংশ। অন্যদিকে, লেজার রশ্মিকে প্রসারিত ও বিবর্ধিত করে পুনরায় সংকুচিত করার মাধ্যমে সবচেয়ে তীব্রতা সম্পন্ন ও শক্তিশালী লেজার পালস সৃষ্টি করায় মৌর এবং ডোনা মোট পুরস্কারের অবশিষ্ট অর্ধেক অর্থ ভাগাভাগি করে নেবেন।

রসায়ন
------

৩ অক্টোবর রসায়নে নোবেল অর্জন করেন

1. ফ্রান্সিস আর্নল্ড (USA,Field of work-Chemical engineering,Bio engineering,Biochemistry)
2. জর্জ পি. স্মিথ (USA,Field of work -Biochemistry, Biology)
3. স্যার গ্রেগরি পি.উইন্টার (UK,Field of work-Biochemistry)

শান্তি
------

৫ অক্টোবর তারিখে শান্তিতে যৌন সহিংসতা, যুদ্ধ এবং সশস্ত্র সংঘাত বন্ধের প্রচেষ্টা করার জন্য দুইজনকে নোবেল দেওয়া হয়। তারা হলেন

1. ডেনিস মুকওয়েগে (Belgian Colony,DRC-Democratic Republic of the Congo)
2. নাদিয়া মুরাদ বাসে তাহা (IRAQ)

অর্থনীতি
--------

জলবায়ু পরিবর্তন ও প্রযুক্তি কীভাবে অর্থনীতিকে প্রভাবিত করে তা নিয়ে গবেষণার জন্য এই বছর(২০১৮) ৮ অক্টোবর অর্থনীতিতে নোবেল পুরস্কার ঘোষণা করা হয়। তারা হলেন 

1. উইলিয়াম ডি. নর্ডহাস (যুক্তরাষ্ট্র-USA)
2. পল মাইকেল রোমার (যুক্তরাষ্ট্র-USA)

সাহিত্য
-------

সুইডিশ একাডেমির সদস্যদের যৌন কেলেঙ্কারি ও আর্থিক অনিয়মের অভিযোগ পাওয়ার কারণে এবছর সাহিত্যে কাউকে পুরস্কার দেয়া হয়নি, তবে আগামী বছর পরবর্তী আসরে সাহিত্য পুরস্কারের সাথে এই পুরস্কারটি প্রদান করা হবে।

তথ্যসূত্র
---------

1. 1 2  "চিকিৎসায় নোবেল পেলেন দুই ক্যানসার গবেষক"। *দি ডেইলি স্টার*। ১ অক্টোবর ২০১৮। সংগ্রহের তারিখ ৫ অক্টোবর ২০১৫।
2. ↑  "লেজার গবেষণায় ৩ বিজ্ঞানীর নোবেল জয়"। *দি ডেইলি স্টার*। ২ অক্টোবর ২০১৮। সংগ্রহের তারিখ ৫ অক্টোবর ২০১৫।
**সেতাবগঞ্জ চিনি কল লিমিটেড** বাংলাদেশের দিনাজপুর জেলা এর বোচাগঞ্জে অবস্থিত একমাত্র ভারী শিল্প প্রতিষ্ঠান এবং বাংলাদেশের অন্যতম প্রধান একটি চিনি কল।

অবস্থান
-------

বাংলাদেশের উত্তরাঞ্চলের রংপুর বিভাগের দিনাজপুর জেলার বোচাগঞ্জ উপজেলার সেতাবগঞ্জ পৌরসভায় উত্তরবঙ্গের দ্বিতীয় বৃহত্তম এই চিনি শিল্প কমপ্লেক্সটি অবস্থিত। উপজেলা সদর হতে চিনি কলটি প্রায় ৫০০ মিটার দক্ষিণ-পশ্চিমে অবস্থিত।

ইতিহাস
------

১৯৩৩ সালে এই শিল্প প্রতিষ্ঠানটি ব্যক্তিগত উদ্যোক্তাদের অধীনে স্থাপিত হয়; এর অধীনে একটি চিনি কারখানা ও একটি আবাসিক কমপ্লেক্স নির্মিত হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।

সুগরমল আগরওয়াল ও নাগরমল আগরওয়াল নামীয় দুই ভাই ১৯৩৩ সাল থেকে ১৯৭৩ সাল পর্যন্ত সেতাবগঞ্জ চিনি কলটি পরিচালনা করলেও ১৯৭১ সালের স্বাধীনতা যুদ্ধের সময় চিনিকলটির মেশিনপত্র ধ্বংস হওয়ায় ১৯৭৪ সালে মিলটি লে-অফ ঘোষণা করে দেয়; তবে সরকারী ব্যবস্থাপনায় ১৯৮২ সালে মিলটিতে আধুনিক যন্ত্রপাতি স্থাপন করে পুনরায় উৎপাদন শুরু করা হয়।

অবকাঠামো
--------

এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।

উৎপাদন ক্ষমতা
-------------

উৎপাদিত পণ্য
------------

* চিনি

এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য।মধু

আরও দেখুন
---------

* বাংলাদেশ চিনি ও খাদ্য শিল্প করপোরেশন
* বাংলাদেশের চিনি কলগুলোর তালিকা

তথ্যসূত্র
---------

1. ↑  "সেতাবগঞ্জ চিনিকলে পড়ে আছে ৩ মৌসুমের উৎপাদিত চিনি"। ২০ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৫।
2. ↑  সেতাবগঞ্জ পৌরসভার ইতিকথা।[*স্থায়ীভাবে অকার্যকর সংযোগ*]
3. ↑  সেতাবগঞ্জ চিনি কল।[*স্থায়ীভাবে অকার্যকর সংযোগ*]
4. ↑  ডুবতে বসেছে রাষ্ট্রায়ত্ত চিনিকলগুলো।
5. ↑  বিএসএফআইসি-এর গঠন ইতিহাস।
6. ↑  "লোকসান কাটিয়ে ঘুরে দাঁড়ানোর স্বপ্ন দেখছে সেতাবগঞ্জ চিনিকল"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৫।

বহি:সংযোগ
---------

* সেতাবগঞ্জ চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন।
* সেতাবগঞ্জ চিনি কল লিমিটেড[*স্থায়ীভাবে অকার্যকর সংযোগ*] - বোচাগঞ্জ উপজেলা-এর তথ্য বাতায়ন।
* বাংলাদেশের চিনি কলগুলোর নাম ও যোগাযোগের ঠিকানা।
**সোফিয়া হক** (১৪ জুন ১৯৭১ - ১৬ জানুয়ারি ২০১৩) ছিলেন একজন ইংরেজ অভিনেত্রী, গায়ক, ভিডিও জকি এবং নৃত্যশিল্পী।

প্রারম্ভিক জীবন
---------------

তার জন্ম পোর্টসমাউথ, ইংল্যান্ডে, তার বাবা একজন বাংলাদেশী এবং মা ব্রিটিশ। তিন বোনের মধ্যে তিনি সর্বকনিষ্ঠ ছিলেন।

কর্মজীবন
--------

তার ছোটবেলায় নৃত্যশিল্পী হওয়ার জন্য প্রশিক্ষণ নিলেও বন্ধুদের নিয়ে তৈরি করা ব্যান্ড 'আকাসা' দিয়ে গায়িকা হিসেবে সাফল্য পান সোফিয়া। নব্বই দশকে এমটিভি এশিয়া ও ভি চ্যানেলে ভিডিও জকি হিসেবে কাজ করে তুমুল জনপ্রিয়তা পেয়েছিলেন ১৯৯০ সালে এমটিভি এশিয়ার ভিজে হিসেবে কাজ করার জন্য মুম্বাইয়ে আসেন এবং সাত বছর ভিজে হিসেবে কাজ করার পর অভিনয়ে মনোযোগী হন।বেশ কিছু বলিউডের ছবিতেও অভিনয় করেন তিনি। তার অভিনীত উল্লেখযোগ্য ছবির মধ্যে রয়েছে -খুবসুরত, হর দিল জো প্যার করেগা, মঙ্গল পাণ্ডে: দ্য রাইজিং, পেহলি নজর কা পহেলা প্যায়ার, লভ অ্যাট ফার্স্ট সাইট এবং ওয়ান্টেড। সর্বশেষ তিনি অভিনয় করেছিলেন ‘ওয়াহ ওয়াহ গার্লস’ নামক একটি ছবিতে, তবে তার অভিনীত প্রথম চলচ্চিত্র ছিলো তামিল ভাষার এবং সেটি ছিলো ২০০০ সালে মুক্তিপ্রাপ্ত আলাইপায়ুদে (খ্যাতিমান পরিচালক মণি রত্নম পরিচালিত)। অভিনয়ের পাশাপাশি মডেলিং ইন্ডাস্ট্রিতেও তিনি ব্যাপক জনপ্রিয় ছিলেন।

ব্যক্তিগত জীবন এবং মৃত্যু
-------------------------

বাদ্যযন্ত্র পরিচালক, ডেভিড হোয়াইট সঙ্গে তিনি সারেতে থাকতেন। ২০১২ সালে, বড় দিনের কয়েক দিন আগে অসুস্থ হয়ে হাসপাতালে ভর্তি হওয়ার পর তার শরীরে ক্যান্সার ধরা পড়ে। তার পর থেকে হাসপাতালেই ছিলেন।২০১৩ সালের ১৭ জানুয়ারি ৪১ বছর বয়সে লন্ডন হাসপাতালে ক্যান্সারে মারা যান তিনি।

তথ্যসূত্র
---------

1. 1 2  Holla, Anand (১৯ জানুয়ারি ২০১৩)। "'Sophiya Haque led a life as colourful as her repertoire'"। *Mumbai Mirror*। *The Times of India*। সংগ্রহের তারিখ ১৮ জানুয়ারি ২০১৩।
2. ↑  "চলে গেলেন বাংলাদেশি বংশোদ্ভূত ব্রিটিশ তারকা সোফিয়া হক"। ২৭ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৩।
3. ↑  "West End actress Sophiya Haque dies at 41, two weeks after being told she has cancer"। Evening Standard। ১৭ জানুয়ারি ২০১৩। সংগ্রহের তারিখ ১৮ জানুয়ারি ২০১৩।

বহিঃসংযোগ
---------

* ইন্টারনেট মুভি ডেটাবেজে সোফিয়া হক (ইংরেজি)
**বাংলাদেশের মহীসোপান** বলতে বাংলাদেশের সেই ভূভাগ বোঝায় যা বঙ্গোপসাগরে তথা ভারত মহাসাগরে পানিতে নিমজ্জিত অবস্থায় রয়েছে। এই মহীসোপান বাংলাদেশের সমুদ্র সীমার মধ্যে অবস্থিত। তবে আন্তর্জাতিক আইন দ্বারা মহীসোপানের বিস্তৃতি বা আয়তন নিরূপিত হয়ে থাকে।

মহীসোপানের আয়তন
----------------

মহাদেশীয় ভূভাগের জলনিমজ্জিত নিকটবর্তী এলাকাকে মহীসোপান বলা হয়। ভূগোলের ভাষায় সমুদ্রতীরবর্তী দেশের সাগরের দিকে পানির নিচে যে ভূখণ্ড ধীরে ধীরে ঢালু হয়ে যে নেমে যায় সেটাই মহীসোপান। মহীসোপানকে সংশ্লিষ্ট দেশের বর্ধিত অংশ বলে ধরা হয়ে থাকে। বাংলাদেশের উপকূলভাগের মহীসোপানের বিস্তার স্থানবিশেষে বিভিন্ন। যেমন বাংলাদেশের দক্ষিণ উপকূলভাগে হিরণ পয়েন্ট ও সোয়াচ অব নো গ্রাউন্ডের মধ্যে এর বিস্তার ১০০ কিলোমিটারের কম। অন্যদিকে কক্সবাজার উপকূলে মহীসোপানের বিস্তার ২৫০ কিলোমিটারের অধিক। কোনো দেশের ভূভাগ থেকে সাগরের প্রথম ১২ নটিক্যাল মাইল পর্যন্ত ঐ দেশের সার্বভৌম সামুদ্রিক অঞ্চল হিসেবে পরিগণিত। এর পরবর্তী ২০০ নটিক্যাল মাইল জুড়ে বিশেষ অর্থনৈতিক অঞ্চল যার পরে ৩০০ নটিক্যাল মাইল পর্যন্ত বিস্তৃত হয় মহীসোপান। মহীসোপান এলাকার সামুদ্রিক সম্পদের মালিক সংশ্লিষ্ট দেশ। তবে এ এলাকায় যে কোনো দেশের জলযান চলাচল করতে পারে।

২০১৪ সালে আন্তর্জাতিক আদালত স্থায়ী সালিশ আদালত-এর সিদ্ধান্তের মধ্য দিয়ে ভারত ও মিয়ানমারের সঙ্গে বাংলাদেশের সমুদ্রসীমা নির্ধারিত হওয়ার পরিপ্রেক্ষিতে বাংলাদেশ উপকূলবর্তী এক লাখ ১৮ হাজার ৮১৩ বর্গকিলোমিটার সমুদ্র অঞ্চল, ২০০ নটিক্যাল মাইলের একচ্ছত্র অর্থনৈতিক অঞ্চল এবং চট্টগ্রাম উপকূল থেকে ৩৫৪ নটিক্যাল মাইল পর্যন্ত মহীসোপানে অবস্থিত সব ধরনের প্রাণিজ ও অপ্রাণিজ সম্পদের ওপর মালিকানা লাভ করে।

ভারতের দাবী
-----------

২০২১ সালের এপ্রিল মাসে বাংলাদেশের প্রতিবেশী দেশ ভারত বঙ্গোপসাগরের বাংলাদেশের মহীসোপান দাবির বিষয়ে ‘আপত্তি’ উত্থাপন করে। ভারতের মতে ভূখণ্ডের যে উপকূল রেখার ওপর নির্ভর করে বাংলাদেশ তাদের মহীসোপানের সীমানা নির্ধারণ করেছে তা ভারতের মহীসোপানের একাংশ। এ বিষয়ে আন্তর্জাতিক সংস্থা কমিশন অন দ্য লিমিটস অব দ্য কন্টিনেন্টাল শেলফ-এর কাছে ভারত নিবেদন করেছে, মহীসোপানের ব্যাপারে বাংলাদেশের কোনো দাবি যেন বিবেচনা না করা হয়। বাংলাদেশ এ ব্যাপারে ১৩ সেপ্টেম্বর ২০২১ জাতিসংঘের মহাসচিবের কাছে প্রত্যাখ্যান পত্র প্রেরণ করে।

তথ্যসূত্র
---------

1. 1 2  ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "মহীসোপান"। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  প্রতিবেদক, নিজস্ব। "সামুদ্রিক সম্পদ আহরণের পথ খুলছে"। *প্রথম আলো*। সংগ্রহের তারিখ ১৬ অক্টোবর ২০২১।
3. ↑  "'সমুদ্রসীমা রায়ে বাংলাদেশের অধিকার নিশ্চিত'"। *বিবিসি বাংলা*। ৮ জুলাই ২০১৪। সংগ্রহের তারিখ ১৬ অক্টোবর ২০২১।
4. ↑  "মহীসোপানে বাংলাদেশের যে দাবিতে ভারতের আপত্তি"। *বিবিসি বাংলা*। সংগ্রহের তারিখ ১৬ অক্টোবর ২০২১।
5. ↑  "মহীসোপান নিয়ে ভারতের দাবিতে আপত্তি বাংলাদেশের, জাতিসংঘে চিঠি"। *সমকাল*। সংগ্রহের তারিখ ১৬ অক্টোবর ২০২১।
**সোফির জগৎ** (নরওয়েজীয় ভাষায় *সোফির জগৎ*) নরওয়েজীয় লেখক ইয়স্তেন গার্ডার রচিত একটি দার্শনিক উপন্যাস। উপন্যাসের ছলে সোফির জগতে মূলত পশ্চাত্য দর্শনের একটি সংক্ষিপ্ত ইতিহাস তুলে ধরা হয়েছে।

বিষয়বস্তু
----------

উপন্যাসের ছলে সোফি্‌স ভার্ডেন পাঠকের সামনে তুলে ধরেছে পশ্চাত্য দর্শনের একটি সংক্ষিপ্ত, কিন্তু প্রাঞ্জল ইতিহাস। এই ইতিহাস পরিবেশনের যে পদ্ধতি ব্যবহার করা হয়েছে তা অনেকটা রহস্যোপন্যাসের মত। একে একে তুলে ধরা হয়েছে, দার্শনিক ভাবনা চিন্তার ক্রম বিকাশের বিবরণ।

বইটি মূলত পাশ্চত্য দর্শনের এবং অংশত পাশ্চত্য ইতিহাস। একে সামগ্রিক ভাবে বিশ্ব ইতিহাসের বই বলা যায় না । এতে ইসলাম, চীনা ও ভারতীয় সংস্কৃতির উল্লেখ নেই বললেই চলে।

মূল কাহিনী
----------

উপন্যাসের এক মূল চরিত্র সোফি অ্যামুন্ডসেন (এক নরওয়েজিয় কিশোরী) একদিন তার বাসায় ডাকবক্সে দেখে অজানা একজন তার জন্য দুটি চিঠি রেখে গেছে। চিঠিতে দুটি প্রশ্ন লেখা, "তুমি কে?" আর "পৃথিবীটা কোথা থেকে এল"। এরপর সম্পূর্ণ উপন্যাসে আলবার্ট নক্স (দ্বিতীয় মূল চরিত্র) নামের এক রহস্যময় ব্যক্তি কৌতূহল উস্কে দেওয়া প্রশ্ন দু'-খানি দ্বারা সূত্রপাত ঘটান প্রাক সক্রেটিস যুগ থেকে সার্ত্রে পর্যন্ত পশ্চাত্য দর্শনের রাজ্যে এক অসাধারণ অভিযাত্রার। তিনি প্রথম পর পর বেশ কয়েকটি চিঠির মাধ্যমে এবং পরে সশরীরে সোফির সামনে তুলে ধরেন পশ্চাত্য দর্শনের সব মৌলিক প্রশ্ন।

এই উপন্যাসে যেসব দার্শনিকদের নাম উল্লেখ করা হয়েছে এখানে তাদেরই তালিকা করা হয়েছে। এখনও অসম্পূর্ণ।

### দার্শনিকবৃন্দ

* ক্সেনোফানিজ (Xenophanes - Ξενοφάνης) - পুরাণ মানুষেরই মতামত ছাড়া আর কিছু নয়।

### প্রকৃতিবাদী দার্শনিক

মিলেতুসের তিন মহান দার্শনিক
* থেলিস (Thales) - পৌরাণিক অনেক কিছুতেই বিশ্বাস করতেন।
* আনাক্সিমান্দ্রোস (Anaximander - Ἀναξίμανδρος) - অসীমে মিলিয়ে যাওয়া বহুবিশ্ব।
* আনাক্সিমেনিস (Anaximenes - Άναξιμένης) - সব কিছুর উৎস নিশ্চয়ই বাতাস কিংবা বাষ্প।

এলেয়াটিক দর্শন
* পার্মেনিদিস (Parmenides - Παρμενίδης) - কোন কিছুই পরিবর্তিত হয় না, আমাদের ইন্দ্রিয়গত প্রত্যক্ষণ নির্ভরযোগ্য নয়।
* ইরাক্লেইতোস (Heraclitus - Ἡράκλειτος) - সব কিছুই বয়ে চলে, ইন্দ্রিয়গত প্রত্যক্ষণ নির্ভরযোগ্য।
* এম্পেদোক্লেস (Empedocles - Ἐμπεδοκλῆς) - পার্মেনিদিস ও ইরাক্লেইতোসের মধ্য সমন্বয়ক।
* আনাক্সাগোরাস (Anaxagoras - Ἀναξαγόρας) - প্রকৃতি চোখের অগোচর অতি ক্ষুদ্র অসংখ্য কণা দিয়ে গঠিত।

### দার্শনিক ধারা

### অন্যান্য ব্যক্তি

* Snorri Sturluson, তার সংগৃহীত কাব্যগাঁথার উল্লেখ আছে। বাংলা অনুবাদক নামটি পদটীকায় উল্লেখ করেছেন।
* হোমার
* Hesiod

### পুরাণ

* নর্ডিক পুরাণ
* থ্রিম-এর গাঁথা
* Edda

অনুবাদ
------

বইটি এ যাবৎ মোট ৪৮ টি ভাষায় অনূদিত হয়েছে। বাংলায় এর অনুবাদটি প্রকাশ করে সন্দেশ। এর অনুবাদক জী এইচ হাবীব। তিনি সোফিস্‌ ভার্ডেনের ইংরেজি অনুবাদ সোফিস্‌ ওয়ার্ল্ড (Sophies World) (অনুবাদক: পঅলেট মোলার) থেকে বইটি অনুবাদ করেছেন।

বহিঃসংযোগ
---------

* Entry of Sophie's World on Internet Movie Database (IMDb)
* Trailer for the 1999 Film on Youtube
* Sophie's World CD-ROM game review at Home of the Underdogs
**মিহির রঞ্জন হালদার** (জন্ম: ১৯৬১) একজন বাংলাদেশী প্রকৌশলী ও শিক্ষাবিদ। তিনি খুলনা প্রকৌশল ও প্রযুক্তি বিশ্ববিদ্যালয়ের (কুয়েট) মেকানিক্যাল ইঞ্জিনিয়ারিং বিভাগের অধ্যাপক ও বিশ্ববিদ্যালয়টির বর্তমান উপাচার্য।

জন্ম
----

তিনি ১৯৬১ সালে খুলনার বটিয়াঘাটা উপজেলার পারবটিয়াঘাটা গ্রামে জন্মগ্রহণ করেন। তার বাবা হরেন্দ্র নাথ হালদার ও মায়ের নাম সুন্দরী হালদার।

শিক্ষাজীবন
----------

মিহির রঞ্জন হালদার তৎকালীন বাংলাদেশ ইনস্টিটিউট অব টেকনোলজি (বিআইটি), রাজশাহী থেকে ১৯৮২ সালে বিএসসি ইঞ্জিনিয়ারিং ডিগ্রি লাভ করেন। তিনি যুক্তরাজ্যের ইউনিভার্সিটি অব স্ট্র্যাথক্লাইড থেকে ১৯৯১ সালে এমএসসি ইঞ্জিনিয়ারিং ও ভারতের ইন্ডিয়ান ইনস্টিটিউট অফ টেকনোলজি, খড়গপুর থেকে ২০০২ সালে পিএইচডি ডিগ্রি অর্জন করেন।

কর্মজীবন
--------

মিহির রঞ্জন হালদার ১৯৮৪ সালে তৎকালীন বিআইটি, রাজশাহীতে প্রভাষক হিসেবে যোগ দেন। ১৯৮৬ সালে একই পদে যোগ দেন বিআইটি, খুলনায়। এরই ধারাবাহিকতায় তিনি ১৯৮৭ সালে সহকারী অধ্যাপক, ২০০২ সালে সহযোগী অধ্যাপক ও ২০০৪ সালে মেকানিক্যাল ইঞ্জিনিয়ারিং বিভাগে অধ্যাপক পদে উন্নীত হন।

কর্মজীবনে অধ্যাপনার পাশাপাশি তিনি কুয়েটের মেকানিক্যাল ইঞ্জিনিয়ারিং অনুষদের ডিন, একাধিক বিভাগের বিভাগীয় প্রধান, শিক্ষার্থী হলের প্রভোস্ট, পরিচালক (গবেষণা ও সম্প্রসারণ), কুয়েটের শিক্ষক সমিতির সাধারণ সম্পাদক, রুয়েটের সিন্ডিকেট সদস্যসহ বিভিন্ন গুরুত্বপূর্ণ দায়িত্ব পালন করেন।

মিহির রঞ্জন হালদার ২০২২ সালে পরবর্তী চার বছরের জন্য খুলনা প্রকৌশল ও প্রযুক্তি বিশ্ববিদ্যালয়ের (কুয়েট) উপাচার্য হিসেবে নিয়োগ লাভ করেন।

প্রকাশনা
--------

দেশে ও বিদেশের বিভিন্ন জার্নালে তার ৪০টির বেশি গবেষণাপত্র প্রকাশিত হয়েছে।

তথ্যসূত্র
---------

1. ↑  "কুয়েটের উপাচার্য হলেন অধ্যাপক ড. মিহির রঞ্জন"। *ঢাকা ট্রিবিউন*। ১ সেপ্টেম্বর ২০২২। সংগ্রহের তারিখ ২ সেপ্টেম্বর ২০২২।
2. 1 2  "কুয়েটের ভাইস-চ্যান্সেলর হলেন ড. মিহির রঞ্জন"। *যুগান্তর*। ১ সেপ্টেম্বর ২০২২। সংগ্রহের তারিখ ২ সেপ্টেম্বর ২০২২।
3. ↑  "কুয়েটের নতুন ভিসি অধ্যাপক ড. মিহির রঞ্জন হালদার"। *দ্য ডেইলি স্টার*। ১ সেপ্টেম্বর ২০২২। সংগ্রহের তারিখ ২ সেপ্টেম্বর ২০২২।
4. ↑  "কুয়েটের নতুন উপাচার্য অধ্যাপক মিহির রঞ্জন হালদার"। *সমকাল*। ১ সেপ্টেম্বর ২০২২। সংগ্রহের তারিখ ২ সেপ্টেম্বর ২০২২।